Projekts

2014.gada \_\_\_.\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2014.gada 25.marta**

**noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”**

Izdoti saskaņā ar likuma "[Par policiju](http://likumi.lv/doc.php?id=67957)"   
[12.panta](http://likumi.lv/doc.php?id=67957#p12) sesto daļu, 12.1 panta devīto daļu

un [Civilprocesa likuma](http://likumi.lv/doc.php?id=50500) [250.46 panta](http://likumi.lv/doc.php?id=50500#p250.46)

pirmo daļu un [250.56 panta](http://likumi.lv/doc.php?id=50500#p250.56) otro daļu

1. Izdarīt Ministru kabineta 2014.gada 25.marta noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību” (Latvijas Vēstnesis, 2014, 64.nr.) šādus grozījumus:

1.1. izteikt 1.3. un 1.4.apakšpunktu šādā redakcijā:

,,1.3. kārtību, kādā kontrolē tiesas vai tiesneša lēmuma par pagaidu aizsardzību pret vardarbību (turpmāk - tiesas nolēmums) un ārvalsts iestāžu nolēmuma, saskaņā ar kuru izsniegta Eiropas Parlamenta un Padomes 2013.gada 12.jūnija regulas (ES) Nr.606/2013 par aizsardzības pasākumu savstarpēju atzīšanu civillietās 5.pantā minētā apliecība (turpmāk – ārvalsts apliecība), izpildi;

1.4. kārtību, kādā veic to personu uzskaiti, attiecībā uz kurām pieņemts policijas lēmums par nošķiršanu, to personu uzskaiti, kurām ar tiesas nolēmumu noteikti pagaidu aizsardzības pret vardarbību līdzekļi, vai attiecībā uz kurām izsniegta ārvalsts apliecība, kā arī informāciju par minētajām personām, kas ievadāma Integrētajā iekšlietu informācijas sistēmā (turpmāk - informācijas sistēma);”;

1.2. svītrot 5.punktā vārdus ,,norādot, ka pagaidu aizsardzība pret vardarbību pieļaujama prasībās par laulības neesību vai šķiršanu, prasījumos personisku aizskārumu dēļ, prasībās par uzturēšanas līdzekļu piedziņu, prasībās par pušu kopīgā mājokļa (mājoklis, kurā puses dzīvo vienā mājsaimniecībā) dalīšanu vai lietošanas kārtības noteikšanu un lietās, kas izriet no aizgādības un saskarsmes tiesībām”;

1.3. papildināt 18.punktu aiz vārda ,,termiņš” ar vārdiem ,,vai persona ir mirusi, vai izsludināta par mirušu”;

1.4. papildināt 26.punktu ar 26.4.apakšpunktu šādā redakcijā:

,,26.4. ja persona ir mirusi vai izsludināta par mirušu.”;

1.5. papildināt noteikumus ar V1 nodaļu šādā redakcijā:

**,, V1. Kārtība, kādā kontrolē ārvalsts apliecības izpildi, informācijas sistēmā reģistrējamā informācija par personām, attiecībā uz kurām izsniegta ārvalsts apliecība un minēto personu uzskaites kārtība**

271. Valsts policija uzsāk ārvalsts apliecības izpildes kontroli nekavējoties pēc tam, kad prasītājs (aizsargājamā persona vai tās likumiskais pārstāvis) Valsts policijā personīgi ir iesniedzis:

271. 1. ārvalsts apliecību, tās tulkojumu valsts valodā, kā arī, ja nepieciešams, tās transliterāciju;

271. 2. ārvalsts iestādes nolēmuma norakstu, saskaņā, ar kuru izsniegta ārvalsts apliecība;

271. 3. Latvijas tiesas nolēmumu par ārvalsts apliecībā noteikto aizsardzības pasākumu pielāgošanu, ja ārvalsts apliecībā noteiktajiem aizsardzības pasākumiem nepieciešama pielāgošana Latvijas Republikā.

272. Valsts policijas darbinieks mutiski informē prasītāju (aizsargājamo personu vai tās likumisko pārstāvi) par Valsts policijas atbildīgo amatpersonu, pie kuras atradīsies materiāli par ārvalsts apliecību un ar kuras starpniecību, ja nepieciešams, ārvalsts apliecības darbības laikā prasītājam (aizsargājamai personai vai tās likumiskajam pārstāvim) un atbildētājam (personai, kas rada draudus) būs tiesības savstarpēji komunicēt (tai skaitā, lai izņēmuma gadījumā atbildētājs (persona, kas rada draudus) paņemtu no mājokļa pirmās nepieciešamības priekšmetus).

273. Nodrošinot personu uzskaiti, attiecībā uz kurām izsniegta ārvalsts apliecība, Valsts policijas atbildīgā amatpersona ievada informācijas sistēmā šādas ziņas:

273.1. atbildētāja (personas, kas rada draudus) vārds, uzvārds, personas kods vai dzimšanas datums, dzīvesvietas vai korespondences adrese;

273.2. ārvalsts apliecības numurs un datums;

273.3. ārvalsts iestāde, kura izsniegusi ārvalsts apliecību;

273.4. prasītāja (aizsargājamās personas) vārds, uzvārds, personas kods vai dzimšanas datums, dzīvesvietas vai korespondences adrese;

273.5. informācija par ārvalsts apliecībā noteiktajiem aizsardzības pasākumiem;

273.6. ārvalsts apliecības darbības ilgums;

273.7. informācija par ārvalsts apliecības saņemšanu, kura aptur, ierobežo vai atsauc aizsardzības pasākumu izpildi, vai atsauc iepriekš izdoto ārvalsts apliecību;

273.8. informācija par Latvijas tiesas nolēmuma saņemšanu, ar kuru atteikta ārvalsts apliecībā noteiktā aizsardzības pasākuma atzīšana vai izpilde;

273.9. Valsts policijas atbildīgās amatpersonas amats, vārds, uzvārds.

274. Šo noteikumu 273.punktā minēto ziņu ievadi informācijas sistēmā Valsts policijas atbildīgā amatpersona nodrošina ne vēlāk kā vienas darbdienas laikā pēc ārvalsts apliecības saņemšanas.

275. Valsts policijas atbildīgā amatpersona, saņemot ārvalsts apliecību, kura aptur, ierobežo vai atsauc aizsardzības pasākumu izpildi, vai atsauc iepriekš izdoto ārvalsts apliecību, izdara attiecīgu atzīmi informācijas sistēmā.

276. Valsts policijas atbildīgā amatpersona, saņemot Latvijas tiesas nolēmumu, ar kuru atteikta ārvalsts apliecībā noteiktā aizsardzības pasākuma atzīšana vai izpilde, izdara attiecīgu atzīmi informācijas sistēmā.

277. Personu attiecībā, uz kuru izsniegta ārvalsts apliecība, noņem no uzskaites:

277.1. ar brīdi, kad beidzies ārvalsts apliecības darbības ilgums;

277.2. ar brīdi, kad spēkā stājas Latvijas tiesas nolēmums, ar kuru atteikta ārvalsts apliecībā noteiktā aizsardzības pasākuma atzīšana vai izpilde;

277.3. ja saņemta ārvalsts apliecība, kura aptur, ierobežo vai atsauc aizsardzības pasākumu izpildi, vai atsauc iepriekš izdoto ārvalsts apliecību;

277.4. ja persona ir mirusi vai izsludināta par mirušu.

278. Saņemot informāciju par to, ka atbildētājs (persona, kas rada draudus) ir, pārkāpis ārvalsts iestādes nolēmumā saskaņā, ar kuru izsniegta ārvalsts apliecība, noteiktos aizsardzības pasākumus, Valsts policijas darbinieks nodrošina apstākļu noskaidrošanu un jautājuma izlemšanu par nepieciešamību uzsākt kriminālprocesu.”;

1.6. svītrot 3.pielikuma 11.punktā vārdus ,,un lēmumus”;

1.7. papildināt 3.pielikumu ar 12.punktu šādā redakcijā:

,,12. Tiesas lēmumu (atzīmēt vienu)

* nosūtīt prasītājam
* nosūtīt pārstāvim
* saņemt tiesas kancelejā”;

1.8. aizstāt 3.pielikumā vārdus

,,*Es,* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prasītāja vārds, uzvārds) *apliecinu, ka manis sniegtās ziņas ir patiesas, pilnīgas un sniegtas pēc labākās sirdsapziņas. Man ir zināms, ka par apzināti nepatiesu ziņu sniegšanu mani var saukt pie kriminālatbildības saskaņā ar Krimināllikumu.*

*Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(pārstāvja vārds, uzvārds) *apliecinu, ka manis pārstāvamā vārdā sniegtās ziņas ir patiesas, pilnīgas un sniegtas pēc labākās sirdsapziņas. Man ir zināms, ka par apzināti nepatiesu ziņu sniegšanu pārstāvamā vārdā mani var saukt pie kriminālatbildības saskaņā ar Krimināllikumu.*

|  |  |
| --- | --- |
| 20\_\_.gada \_\_\_.\_\_\_\_\_\_\_\_ |  |
|  | (prasītāja vai tā pārstāvja vārds, uzvārds, paraksts) ” |

ar vārdiem

,, *Es,* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prasītāja vārds, uzvārds) \*\* *apliecinu, ka manis sniegtās ziņas ir patiesas, pilnīgas un sniegtas pēc labākās sirdsapziņas. Man ir zināms, ka par apzināti nepatiesu ziņu sniegšanu mani var saukt pie kriminālatbildības saskaņā ar Krimināllikumu.*

*Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(pārstāvja vārds, uzvārds) \*\* *apliecinu, ka manis pārstāvamā vārdā sniegtās ziņas ir patiesas, pilnīgas un sniegtas pēc labākās sirdsapziņas. Man ir zināms, ka par apzināti nepatiesu ziņu sniegšanu pārstāvamā vārdā mani var saukt pie kriminālatbildības saskaņā ar Krimināllikumu.*

|  |  |
| --- | --- |
| 20\_\_.gada \_\_\_.\_\_\_\_\_\_\_\_ |  |
|  | (prasītāja vārds, uzvārds, paraksts)\*\* |
| 20\_\_.gada \_\_\_.\_\_\_\_\_\_\_\_ |  |
|  | (pārstāvja vārds, uzvārds, paraksts)\*\* |

Piezīme.\*\* Ja ir pilnvarotais pārstāvis, paraksta un aizpilda gan prasītājs, gan tā pārstāvis. ”.

2. Noteikumi stājas spēkā 2015.gada 11.janvārī.

Ministru prezidente L.Straujuma   
  
Iekšlietu ministrs R.Kozlovskis

Iesniedzējs: Iekšlietu ministrs R.Kozlovskis

Vīza: valsts sekretāre I.Pētersone - Godmane

03.12.2014 10:54

990

I.Sproģe, 67219534

[inese.sproge@iem.gov.lv](mailto:inese.sproge@iem.gov.lv)